《滕王阁》
宋代·章采

佩玉鸣銮一笑空，至今华观叠青穹。
西山残雨虹腰白，南浦骄阳雁背红。
几度登临添感慨，半生漂泊老英雄。
槛前犹是唐年水，曾见王郎泛短篷。

作者简介：章采，清江（今江西樟树西南）人。之纯孙。理宗淳祐四年（一二四四）进士。度宗咸淳间知分宜县（明正德《袁州府志》卷六）。事见明嘉靖《临江府志》卷五。今录诗十首。